***Driver*** er et bilspill utviklet av Reflections Interactive og gitt ut av GT Interactive i 1999. Det er det første spillet i *Driver*-serien. Det kom ut til PlayStation og Windows, mens versjoner til Game Boy Color, MacOS og iOS kom ut senere.

Historien finner sted i fire forskjellige byer: Miami, San Francisco, Los Angeles og New York.

Handling
--------

NYPD-detektiv og tidligere racer-sjåfør John Tanner blir sendt undercover av McKenzie for å etterforske et kriminelt syndikat ledet av Castaldi. McKenzie instruerer Tanner om å reise til Miami, for å møte en hallik som heter Rufus. Etter å ha ankommet Miami, bruker Tanner kjøre-ferdighetene sine til å bevise ferdighetene sine for noen gangstere i et parkeringshus - og han blir ansatt som deres sjåfør. Tanner utfører deretter jobber for ulike kriminelle før han møter Rufus, som gir Tanner i oppgave å redde Jean-Paul - en av hans medarbeidere.

Rufus blir senere skutt og drept av kjæresten Jesse, som Tanner pågriper. Jesse avslører at Jean-Paul nå befinner seg i San Francisco. Tanner reiser til San Francisco, hvor han til slutt møter Castaldi og begynner å arbeide direkte for ham. Han møter også Rusty Slater, hans tidligere racing-konurrent, som også arbeider for Castaldi. Tanner får senere vite av den lokale informanten Mojo at Castaldi jobber med noen som heter Don Hancock, som planlegger å stille som president-kandidat. Han mistenker at Slater har spionert på ham og han ødelegger Slaters bil under en jakt, noe som resulterte i at Slater blir arrestert. Castaldis syndikat flytter til Los Angeles, hvor Castaldi planlegger å myrde FBI-agenten Bill Maddox.

Men Tanner oppdager Marcus Vaughn, en annen FBI-agent, arbeider for Castaldi og Hancock. Syndikatet flytter deretter til New York, hvor Castaldi planlegger et høyprofilert attentat. Leck forteller Tanner at Hancock har bestukket flere personer i FBI, og at McKenzie vil at han skal trekke seg ut av operasjonen fordi han bekymrer seg for Tanner. Men Tanner insisterer på å holde seg undercover og fortsetter å jobbe for Castaldi, med intensjon om å avdekke resten av planene hans. Tanner får etter hvert vite at Castaldi planlegger å myrde USAs president, og han får i oppgave å kjøre presidentens bil. Imidlertid ignorerer han alle instruksjoner og tar presidenten i sikkerhet. Tanner mistenker imidlertid at både politiet og FBI var involvert med Castaldi, så han velger å ignorere McKenzie også.

Referanser
----------

1. 1 2   Redump.org[Hentet fra Wikidata]
2. ↑  Rosario, Alexandra Del; Rosario, Alexandra Del (14. september 2021). «‘Driver’ Live-Action Series Based On Video Game Franchise In The Works From Binge & Ubisoft». *Deadline* **(engelsk)**. Besøkt 7. desember 2022.
3. ↑  admin (20. juni 2018). «The Driver: When a Movie Chase Becomes a Videogame | Legends of Racing Games». *ŠKODA Motorsport* **(engelsk)**. Besøkt 7. desember 2022.
4. ↑  Pursey, Jack (24. februar 2022). «6 Great Games With Opening Levels That Are Hard To Get Through». *Game Rant* **(engelsk)**. Besøkt 7. desember 2022.

Eksterne lenker
---------------

* (en) *Driver* hos MobyGames Rediger på Wikidata

* (en) *Driver* på Metacritic Rediger på Wikidata

* (en) *Driver* på Internet Movie Database Rediger på Wikidata

* (en) *Driver* hos Internet Game Database Rediger på Wikidata

* (en) *Driver* hos GameFAQs Rediger på Wikidata

Portal: Videospill